କନ୍ଧମାଳଃ କନ୍ଧମାଳ ଜଲେସପଟା ସ୍ବାମୀଜୀଙ୍କୁ ଧମକ ପ୍ରସଙ୍ଗରେ ଅଭିଯୁକ୍ତ ଗିରଫ ହୋଇଛନ୍ତି। ରାୟଗଡ଼ା ବିଷମ କଟକରୁ ତୁମୁଡ଼ିବନ୍ଧ ପୋଲିସ ତାକୁ ଗିରଫ କରିଛି । କିଛି ସମୟ ପରେ ପ୍ରେସମିଟରେ ପୋଲିସ ଖୁଲାସା କରିବ ।
ଗତକାଲି ଆଶ୍ରମ ଦାୟିତ୍ୱରେ ଥିବା ଜୀବନ ମୁକ୍ତାନନ୍ଦ ପୁରୀ ବାବାଙ୍କୁ ଏଭଳି ଧମକପୂର୍ଣ୍ଣ ଫୋନ କଲ ଆସିଥିଲା । ଆସନ୍ତା 4 ଦିନ ମଧ୍ୟରେ ହତ୍ୟା କରାଯିବ ବୋଲି ଧମକ ଦିଆଯାଇଥିଲା । କୌଣସି ଅଜଣା ଫୋନ କଲରୁ ଏହି ହତ୍ୟା ଧମକ ଆସିବା ପରେ ସଂପୃକ୍ତ ଆଶ୍ରମ ମୁଖ୍ୟ ଥାନାରେ ଏତଲା ଦେଇଥିଲେ ।
ଏହାପରେ ଆଜି ସକାଳ 9ଟାରେ ପୁଣି ପୁଣି ଦ୍ୱିତୀୟ ଥର ପାଇଁ ଅଜଣା ନମ୍ବରରୁ ଆସିଲା ଧମକପୂର୍ଣ୍ଣ ଫୋନକଲ୍ । ଆଶ୍ରମକୁ ବୋମା ପକାଇ ଉଡ଼ାଇ ଦେବାକୁ ଫୋନରେ ଧମକ ଦିଆଯାଇଥିଲା ।
